jkorsvik/nowiki_second_scrape_merged huggingface dataset:
Søllerød kommune

Søllerød kommune  var inntil 1. januar 2007 en dansk kommune i det nå oppløste Københavns amt, dannet ved kommunalreformen i 1970.Administrasjonssenteret var Holte.
Søllerød ble slått sammen med Birkerød kommune 1. januar 2007 til den nye Rudersdal kommune i Region Hovedstaden i forbindelse med kommunalreformen i 2007.Borgermester Ove C. Alminde i Birkerød var våren 2005 i alvorlig tvil om de økonomiske fordelene ved sammenslåingen, og Birkerød byråd utskrev derfor folkeavstemning. Avstemningen 12. april 2005 ga et flertall på bare 50,65 % for sammenslåing. Mange borgere i Søllerød var heller ikke særlig begeistret for kommunesammenslåingen, men det ble ikke holdt folkeavstemning i Søllerød kommune.
Ved kommunalvalget i 2005 ble Søllerøds egen borgermester Erik Fabrin fra Venstre valgt til ordfører for den nye sammenslåtte kommunen.I tillegg til Holte, omfattet Søllerød kommune blant annet følgende byer eller byområder; Øverød, Gl. Holte, Nærum, Trørød og Vedbæk.Rådhuset for både den gamle og den nye kommunen ligger i Holte og er tegnet av Arne Jacobsen og Flemming Lassen.


== Borgermestre ==
Erik Fabrin (V) 1986–2006
Birgitta Broberg (K) 1979–1986
Holger Nordkild (K) 1974–1979
Erik Øigaard (K) 1970–1974


== Referanser ==
Vallensbæk kommune

Vallensbæk kommune ligger i Region Hovedstaden, tidligere Københavns amt. Kommunen ble dannet ved kommunalreformen i 1970 av Vallensbæk Sogn (Smørum Herred).Vallensbæk er med sine drøye 9 km² en av Danmarks aller minste kommuner. Folketallet i kommunen er lavt til å være en selvstendig dansk kommune, og det er synkende. Men under kommunalreformen i 2007 unngikk kommunen sammenslåinger gjennom å tegne samarbeidsavtale med Ishøj kommune. 


== Lokalpolitikk ==
Kurt Hockerup fra Det Konservative Folkeparti ble etter kommunevalget 15. november 2005 valgt til borgermester i kommunen.


=== Kommunalvalg ===
Ved valgene siden 2005 har kommunestyret hatt følgende sammensetning:


=== Borgermestre ===
Henrik Rasmussen (K) 2010–
Kurt Hockerup (K) 1994–2010
Poul Hansen (K) 1970–1994


== Referanser ==


== Eksterne lenker ==
Offisielt nettsted 
(en) Vallensbæk Kommune – kategori av bilder, video eller lyd på Commons 
Valgresultater 2005
Bukt

En bukt er en bred innskjæring i strandlinja mot vann eller sjø. En mindre (ofte trang) innskjæring betegnes vik, mens en vid, langstrakt havbukt betegnes gulf eller golf.
En lang, smal bukt eller vik betegnes som kil, eller et sund.
Bukter har gjerne forholdsvis rolig vann. Dette begunstiger livet i vannet, og derfor er de som regel gode fiskevann. I eldre tid var små havbukter ettertraktet som ankerplasser, mens de store (f.eks. Biscayabukta) var fryktet fordi man lett mistet landkjenningen.
Det kan diskuteres om Middelhavet og Østersjøen er hav eller bare store bukter i Atlanterhavet. Under alle omstendigheter har det vært Europas hell at havet skjærer seg så langt inn i kontinentet. Dels har det betydd en mildning av klimaet, og dels har det lettet transporten i løpet av de årtusener hvor veier var noe man stort sett selv måtte lage.


== Se også ==
Fjord
Lagune
Værløse kommune

Værløse kommune er en tidligere dansk kommune i Københavns amt på Nordsjælland. Siden 1. januar 2007 er den en del av nye Furesø kommune i den nyopprettede Region Hovedstaden.
Ingen kommuner ønsket under kommunereformen 2005-07 å gå sammen med Farum kommune p.g.a. Farum-saken og Farums dårlige økonomi, men både Værløse og Farum var så små at de ble tvunget sammen av forlikspartiene, dog med en økonomisk kompensasjon] på 50 mill. danske kroner årlig frem til 2021.
Ved kommunevalget 15. november 2005 ble Værløses borgermester Jesper Bach fra Venstre valgt til borgermester for den nye sammenslåtte kommunen Furesø, etter at kommuneledelsen i Farum stort sett var skandalisert gjennom Farum-saken.
I mars 2007 ble det besluttet å frede Flyvestation Værløse, som var gitt til kommunen som del av den økonomiske kompensasjon etter Farum-saken.
Den gamle Værløse kommune omfattet bydelene:

Værløse
Hareskov
Kirke Værløse
Jonstrup
Albertslund kommune

Albertslund kommune ligger på Sjælland i Region Hovedstaden (inntil 1. januar 2007 i det nå oppløste Københavns amt), om lag 15 kilometer fra København sentrum.
Befolkningen i forstadskommunen Albertslund er synkende. Kommunegrensene ble ikke endret ved kommune- og regionsreformen 2005–07.

Albertslund kommune ble dannet ved kommunalreformen i 1970 av sognene Herstedvester Sogn (Smørum Herred), Herstedøster Sogn (Smørum Herred) og Opstandelseskirkens Sogn (alle i Smørum Herred).Den gang het kommunen Herstedernes kommune, men ble i 1973 omdøpt til Albertslund fordi Indenrigsministeriet ikke ville anerkjenne et stednavn i flertallsform. 
Albertslund kommune ble i 2007 tildelt Nordisk råds natur- og miljøpris. Kommunen har nesten lykkes med å halvere utslippet av CO2.


== Lokalpolitikk ==
Ved kommunalvalget 15. november 2005 fikk Socialdemokratiet rent flertall med 11 av totalt 21 mandater. Ellers fikk Socialistisk Folkeparti tre mandater, Enhedslisten to mandater, Venstre én mandat, Konservative to mandater, og Dansk Folkeparti to mandater.


=== Kommunalvalg ===
Ved valgene siden 2005 har kommunestyret hatt følgende sammensetning:


=== Borgermestre ===
Steen Christiansen (S) 2010–
Finn Aaberg (S) 1978–2010
Svend Aage Madsen (S) 1970–1978


== Referanser ==


== Eksterne lenker ==
Offisielt nettsted 
(en) Albertslund Kommune – kategori av bilder, video eller lyd på Commons 
«KMDValg / Valgresultater» (dansk). KMD. Besøkt 28. mars 2019.
Carl Fredrik Engelstad

Carl Johan Fredrik Engelstad (født 11. november 1915 i Hadsel, død 1. oktober 1996) var en norsk teatersjef, forfatter, dramatiker, journalist, litteraturforsker og oversetter. Engelstad var utdannet magister i europeisk litteraturhistorie. I 1960–61 var han teatersjef for Nationaltheatret. Han arbeidet det meste av sitt liv som journalist og litteraturkritiker, først for Morgenbladet og deretter Aftenposten.
Engelstad debuterte litterært i 1949 med skuespillene Pen eldre herre og Ung mann på vingene, men hans første roman Gjester i mørket kom ikke før i 1957. Han skrev romaner, skuespill, biografi og sakprosa innen blant annet litteraturforskning. Han er to ganger vinner av Kritikerprisen, og i 1983 fikk han Brobyggerprisen, en pris som deles ut av Norske kirkeakademier.


== Bibliografi ==
Mennesker og makter : Sigrid Undsets middelalderromaner – sakprosa (1940)
Frans fra Assisi : trubadur og helgen – biografi (1942)
Fredrik Ramm : en minnebok – biografi (1946)
Ronald Fangen : en mann og hans samtid – biografi (1946)
Gjester i mørket – roman (1957)
Tiden og troen – sakprosa (1967)
Kulturkollisjon i Afrika – sakprosa (1968)
Notater underveis – (1970)
Jordbær på et strå – (1973)
Vårt århundre i speilet : 25 romaner om en kultur i krise – sakprosa (1974)
Et ord er et under – artikkelsamling (1975)
Størst blant dem : Peter Havigs notater – roman (1977)
Tre Maridalsspill: Kirkebyggeren. Svartedauen. Kirkesølvet – drama (1981)
Ludvig Holberg : gjøgleren, granskeren, gåten – sakprosa (1984)
De levendes land – roman (1986)
Fortid og nærhet – essays (1990)


== Priser ==
1976: Bastianprisen for oversettelsen av Paul Nizan: Antoine Bloyé
Kritikerprisen 1977, for Størst blant dem
Riksmålsforbundets litteraturpris 1986
Kritikerprisen 1986, for De levendes land


== Referanser ==


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum Forlag, Oslo, 1995. ISBN 82-543-0573-0, s. 134


== Eksterne lenker ==
(no) Carl Fredrik Engelstad hos Nationaltheatret 
(no) Carl Fredrik Engelstad hos Sceneweb 
(no) Digitaliserte bøker av Carl Fredrik Engelstad og om Engelstad i Nasjonalbiblioteket.
Bergen Teknikersamfund

Bergen Teknikersamfund (BTS) er en studentforening ved Høgskulen på Vestlandet. Den er Norges nest eldste studentforening, stiftet 21. november 1877 under navnet «Regulatoren». Mens Høgskolen står for det faglige tilbudet, står BTS for det sosiale tilbudet til studentene.


== Historie ==
Tidlig i 1870-årene bestemte Stortinget at det skulle etableres en teknisk elementærskole i Bergen. Grunnstensnedleggelsen til den nye skolebygningen fant sted 20. mai 1875, og hele eliten i bysamfunnet var samlet. Man antar at den første elevforeningen ble stiftet samme året, men det finnes ingen dokumentasjon på dette, bortsett fra i dagboken som en av elevene etterlot seg. Der fortelles det blant annet at elevforeningen deltok i 17. mai-prosesjonen i 1876 og at de hadde laget en egen sang for anledningen.
Bergen Teknikersamfund ble formelt og lovformelig stiftet den 21. november 1877. Initiativtaker skal ha vært Thor Østensjø og gjennom dette ble teknikernes foreningsaktivitet regulert med et sett lover. Lovene besto i alt av 12 paragrafer og her gikk det frem at hovedformålet med foreningen

«er at fremme en nærmere sammenslutning mellem den tekniske skolens elever.»

Kontingenten den gang var satt til 50,- øre måneden. Det kunne være hardt for elver å måtte ut med slike summer, og det var bare såvidt foreningen hadde midler til sine mangfoldige aktiviteter. Trang økonomi førte dermed til en kulturell oppblomstring i foreningen, ved at teknikerne oppførte varieteer og revyer, organiserte ulike typer basarer, og i 1936 ble første utgave av 17. mai-avisen TVISTdotten utgitt. Etterhvert ble dette den av de aktivitetene som gjorde teknikerne kjent i byen, ved siden av flåtebidrag til 17. mai-prosesjonen.
I en bunker 30 meter ned i fjellet på Nordnes lå den nå nedlagte Teknikerkroen, der ble det arrangert større konserter og krokvelder. Kroen ble i desember 2009 stengt av brannvesenet på grunn av for dårlig brannsikring. Det ble gjort forsøk på å forbedre brannsikkerheten, men det skulle vise seg at kostnadene ble for store for organisasjonen. Våren 2011 ble det bestemt å gi lokalet tilbake til Bergen kommune grunnet høye strømregninger på det stengte lokalet.BTS var i utgangspunktet en organisasjon forbeholdt teknisk studerende. Etter samlokaliseringen på Kronstad, ble det åpnet opp for alle studenter ved Høgskulen på Vestlandet å ta del i organisasjonen. I dag omfatter BTS aktivitetsgrupper for det meste, selv om mye også har endret seg siden tiden på Nygård. Fram til 2014 drev BTS Café Teknokrates, ofte kun omtalt som Teknokrates, som var et studentdrevet serveringslokale og utested lokalisert ved Høgskolen i Bergen på Nygård. BTS har etter samlokaliseringen på Kronstad overlatt kafé- og bardriften til Kronbar.
BTS deltar aktiv under fadderuken, og bidrar sterkt til at nye studenter får en god start på livet som student i Bergen ved Høgskulen på Vestlandet.


== Referanser ==


== Eksterne lenker ==
Bergen Teknikersamfund (BTS)
Lise Christoffersen

Lise Christoffersen (født 5. august 1955 i Drammen, Buskerud) er en norsk politiker (Ap).
Hun ble innvalgt på Stortinget fra Buskerud i 2005 og gjenvalgt ved stortingsvalget 2009. Lise Christoffersen er utdannet statsviter fra Universitetet i Oslo 1989 og har tidligere arbeidet som forsker, lengst ved Institutt for sosialforskning, INAS. Hun var seniorrådgiver i rådgivningsselskapet Asplan VIAK AS 2003–2005. 
Christoffersen var ordfører i Drammen fra 1995 til 2003, varaordfører 1992–1995. Hun var medlem av Drammen bystyre 1980–2003, og formannskap (1984–2003). Lise Christoffersen mottok i 2003 på vegne av kommunen Bymiljøprisen, utdelt av daværende statsminister Bondevik. 
Hun var medlem av Planlovutvalget som i 2003 avga sin siste delinnstilling til ny plan- og bygningslov. Hun har verv i styret for Strømsgodset siden 2003. Hun er datter av tidligere forbundsleder i Norsk Grafisk Forbund Kjell Christoffersen.


== Stortingskomitéer ==
2021–2025: medlem av Finanskomiteen
2017–2021: medlem av Arbeids- og sosialkomitéen2013–2017: medlem av Arbeids- og sosialkomitéen
2009–2013: medlem av Kommunal- og forvaltningskomiteen
2005–2009: andre nestleder i Arbeids- og sosialkomitéen; varamedlem av den norske delegasjonen til Europarådets parlamentarikerforsamling


== Referanser ==


== Eksterne lenker ==
(en) Lise Christoffersen – kategori av bilder, video eller lyd på Commons 
(no) Lise Christoffersen hos Stortinget 
(no) Lise Christoffersen hos Norsk senter for forskningsdata 
(en) Lise Christoffersen hos Europarådets parlamentarikerforsamling 
(no) Lise Christoffersen på Twitter 
Lise Christoffersen på Twitter 
(no) Lise Christoffersen på Facebook
Levi Strauss & Co.

Levi Strauss & Co. er et privat selskap fra USA som lager klær. Selskapet ble grunnlagt i 1853 av tysk-amerikanske Levi Strauss (1829–1902).
Det er kjent for dongeriklær, den første patenterte var Levi's 501 på 1890-tallet. Omkring 1909 laget de også khakifargede bomullsklær, som i 1986 ble skilt ut som merket Dockers.De to siste buksene ble sydd i USA i San Antonio i Texas i 2004.Ifølge et notat fra firmaet selv, hadde det i 2015 12 500 ansatte, hvorav 3 700 i Europa og tre divisjoner:
Levi Strauss North Americas, med hovedkontor i San Francisco
Levi Strauss Europe, med hovedkontor i Brussel
Levi Strauss Asia Pacific, med hovedkontor i SingaporeLevi Strauss Norway A/S vslørte 2 500 falske italienske Levisbukser i 1980 og ble beslaglagt av en etterforsker fra selveste Scotland Yard. Da Levis åpnet den første spesialshop for Levis i Norge i Tromsø i 1989 ble det klart at man året før hadde solgt 1,3 million Levisbukser i Norge, at det var 35 000 ansatte i hele verden og at buksa ble laget i 17 ulike verdens land. Samtidig meldte avisa Nordlys at en Levisbukse kostet hele 2 500 kroner på svartebørsen i Leningrad.


== Bilder ==

		
		


== Referanser ==


== Eksterne lenker ==
(mul) Offisielt nettsted 
(en) Levi Strauss & Co. – kategori av bilder, video eller lyd på Commons
Konsistoriet juni 1991

Konsistoriet juni 1991 var det femte konsistorium hvor pave Johannes Paul II kreerte kardinaler. Det ble holdt 28. juni 1991 i Vatikanet. 
Det ble kreert 22 kardinaler, hvilket bragte det totale antall kreert av Johannes Paul II til 107. 


== Kilder ==
John Paul II (1978-2005) – The Cardinals of the Holy Roman Church Arkivert 29. januar 2015 hos Wayback Machine., besøkt 18. november 2015
Brøndby kommune

Brøndby kommune er en dansk kommune i Region Hovedstaden (tidligere Københavns amt) på Sjælland. Den er en forstadskommune like vest for sentrum av København. Kommunen er vennskapskommune med Stange kommune i Norge.

Kommunens bydeler er Brøndbyøster (med Brøndby Nord), Brøndbyvester og Brøndby Strand. Folketallet i Brøndby kommune er fallende. Kommunen gjennomførte som den første i Danmark totalt røykeforbud i alle offentlige bygninger.
Fotballaget Brøndby IF er blant de beste i Danmark og hevder seg godt også i Europa. Midt mellom Brøndbyvester og Brøndbyøster, ved E 47 / E 55, ligger Brøndby stadion som er en av landets største fotballarenaer. Like nordøst for denne ligger Priorparken, en meget stor næringspark hvor konsernet NKT Holding har sitt hovedkvarter med produksjon av kabler, elektronisk utstyr og inntil 2017 Nilfisk støvsugere.


== Lokalpolitikk ==


=== Kommunalvalg ===
Ved kommunalvalget 15. november 2005 fikk kommunalbestyrelsen (kommunestyret) rent sosialdemokratisk flertall, partiet fikk 52,5 % av stemmene – en tilbakegang på 6,1 %. Sosialdemokraten Kjeld Rasmussen, som var borgermester i kommunen i 39 år og derfor fikk kallenavnet «Kong Kjeld», ga i 2005 posten videre til en yngre mann, sosialdemokraten Ib Terp. 
Ved valgene siden 2005 har kommunestyret hatt følgende sammensetning:


=== Borgermestre ===
Kent Max Magelund (S) 2016–
Ib Terp (S) 2005–2016
Kjeld Rasmussen (S) 1966–2005


== Referanser ==


== Eksterne lenker ==
Offisielt nettsted 
(en) Brøndby Kommune – kategori av bilder, video eller lyd på Commons 
(en) Brøndby – galleri av bilder, video eller lyd på Commons 
«KMDValg / Valgresultater» (dansk). KMD. Besøkt 2. april 2019. 
Brøndby lokalarkiv
Brøndby IF
Konsistoriet november 1994

Konsistoriet november 1994 var det sjette konsistorium hvor pave Johannes Paul II kreerte kardinaler. Det ble holdt 26. november 1994 i Vatikanstaten. 
Det ble kreert 30 kardinaler, hvilket bragte det totale antall kreert av Johannes Paul II til 137.


== Kilder ==
John Paul II (1978-2005) – The Cardinals of the Holy Roman Church Arkivert 29. januar 2015 hos Wayback Machine., besøkt 18. november 2015
Glostrup kommune

Glostrup kommune er en københavnsk forstadskommune i den nye Region Hovedstaden ca. 10 km vest for det sentrale København, Før 2007 tilhørte kommunen det nå oppløste Københavns amt på Sjælland.
Kommune- og regionsreformen 2005–07 har ikke endret kommunens grenser.
Kommunen består av bydelene Glostrup, Hvissinge og Ejby. Før 1974 hørte også Avedøre til Glostrup Kommune. Folketallet i Glostrup er svakt synkende.
Borgmester fra 1. april 2000 var sosialdemokraten Søren Enemark, og fra oktober 2007 hadde partiet rent flertall i kommunestyret etter at en SF-representant byttet partimedlemskap.


== Politikk og administrasjon ==


=== Kommunestyrevalg ===
Ved valgene siden 1989 har kommunestyret hatt følgende sammensetning (flertall markert med fet skrift):

Merknader


=== Borgermestere ===

1952–1961 Valdemar Hansen (Soc.dem.)
1961–1968 Niels G. Sortsø (Soc.dem.)
1968–1970 Fr. Aa. Elmekjær (Soc.dem.)
1970–1983 Martin Nielsen (Soc.dem.)
1983–2000 Gunner Larsen (Soc.dem.)
2000–2009 Søren Enemark (Soc.dem.)
2010–2021 John Engelhardt (Venstre)
2022– Kasper Damsgaard (S)


== Referanser ==


== Eksterne lenker ==
Offisielt nettsted 
(en) Glostrup Kommune – kategori av bilder, video eller lyd på Commons 
«KMDValg / Valgresultater fra tidligere valg». KMD. Besøkt 28. mars 2019.
Herlev kommune

Herlev kommune er en forstadskommune til København på Vestegnen i Storkøbenhavnsområdet i Københavnsområdet i Region Hovedstaden på øya Sjælland i Danmark. Frem til Kommunalreformen i 2007 lå kommunen i det nå oppløste Københavns amt. Den er den tredje minste kommune i utstrekning i Danmark. Administrasjonssenteret i kommunen er Herlev.
Herlev kommune ble opprettet i 1909, og endret ikke grensene verken ved Kommunalreformen i 1970 eller ved Kommunalreformen i 2007 (Strukturreformen). Kommunen består hovedsakelig av to urbane områder, Herlev og Hjortespring, og er omgitt av Furesø kommune, Gladsaxe kommune, København kommune ved Husum, Frederiksberg kommune, Rødovre kommune, Glostrup kommune og Ballerup kommuner. Postnummer 2730 Herlev omfatter et større område end Herlev kommune.
Danmarks høyeste bygning, Herlev hospital, ligger i kommunen.


== Lokalpolitikk ==
Ved kommunalvalget 15. november 2005 fikk byrådet sosialdemokratisk flertall, og 
Kjeld Hansen kunne ta fatt på sin tredje strake fireårsperiode som borgermester.


=== Borgermestre i Herlev ===


== Vennskapsbyer ==
 Nesodden, Norge
 Höganäs, Sverige
 Seltjarnarnes, Island
 Lundo, Finland
 Pâmiut, Grønland
 Eberswalde, Tyskland


== Referanser ==


== Litteratur ==
Herlev Kommune 75 år (1984).


== Eksterne lenker ==
Offisielt nettsted 
(en) Herlev Kommune – kategori av bilder, video eller lyd på Commons
Konsistoriet februar 1998

Konsistoriet februar 1998 var det syvende konsistorium hvor pave Johannes Paul II kreerte kardinaler. Det ble holdt 21. februar 1998 i Vatikanstaten. 
Det ble kreert 22 kardinaler, hvilket bragte det totale antall kreert av Johannes Paul II til 159. En av de 22 ble kreert in pectore, det vil si i hemmelighet, og navnet ble ikke offentliggjort før ved konsistoriet februar 2001. 
Josip Uhac, som var sekretær i Kongregasjonen for folkenes evangelisering, skulle ha blitt kreert til kardinal ved dette konsistoriet. Han døde på morgenen 18. januar 1998, samme dag som navnene ble annonsert. 
Ved konsistoriet gikk Johannes Paul II ut over det fastsatte maksimumsantall kardinaler med stemmerett ved konklaver, det vil si kardinaler under åtti år. Han forklarte at han gjorde dette for å hedre de tre italienske prelatene Dino Monduzzi, Giovanni Cheli og Francesco Colasuonno. Ved konklavet 2005 viste det seg at man uansett ikke kom over maksimumstallet, da det var 117 kardinaler med stemmerett ved pavens død. 


== Kilder ==
John Paul II (1978-2005) – The Cardinals of the Holy Roman Church Arkivert 29. januar 2015 hos Wayback Machine., besøkt 18. november 2015
Ishøj kommune

Ishøj kommune er en dansk kommune i Region Hovedstaden på Sjælland. Den er en forstadskommune til København og består av sognene Ishøj og Torslunde.
Kommunen ble opprettet i 1842 under navnet Torslunde-Ishøj Sognekommune og skiftet navn til Ishøj i 1975.I forbindelse med Kommunalreformen i 2007 benyttet Ishøj seg av den såkalte «kattelemmen» og inngikk en samarbeidsavtale med Vallensbæk kommune slik at man unngikk sammenslåing av de to kommunene.


== Lokalpolitikk ==
Ved kommunalvalget 15. november 2005 fikk kommunalbestyrelsen (kommunestyret) rent sosialdemokratisk flertall.


=== Borgermestre ===
Merete Amdisen (S) 2022–
Ole Bjørstorp (S) 2001–2021
Per Madsen (S) 1974–2001
Kai Laursen (S) 1970–1974


== Referanser ==


== Eksterne lenker ==
Offisielt nettsted 
(en) Ishøj Kommune – kategori av bilder, video eller lyd på Commons
Malcolm de Chazal

Malcolm de Chazal (født 12. september 1902, død 1. oktober 1981) var en mauritisk ingeniør, filosof og forfatter.


== Referanser ==
Moktar Ould Daddah

Moktar Ould Daddah (født 25. desember 1924, død 14. oktober 2003) var president i Mauritania fra 1960, da landet fikk selvstendighet fra Frankrike, til 1978, da han ble avsatt i et militært statskupp og sendt i eksil i Frankrike.


== Referanser ==
Tårnby kommune

Tårnby kommune er en dansk kommune i Region Hovedstaden (tidligere Københavns amt) på øya Amager utenfor østkystden av Sjælland. Til kommunen hører også Øresunds-øyene Saltholm og Peberholm. Kommunens sentrum kalles Tårnby og har røtter tilbake til middelalderen.
I forbindelse med Kommunalreformen i 2007 inngikk kommunen en samarbeidsavtale med Dragør kommune, mens kommunegrensene forble uforandret.
Københavns lufthavn er kommunens største arbeidsplass. Folketallet er svakt stigende.


== Lokalpolitikk ==
Ved kommunalvalget 15. november 2005 fikk kommunalbestyrelsen (kommunestyret) sosialdemokratisk flertall.


=== Kommunalvalg ===
Ved valgene siden 2005 har kommunestyret hatt følgende sammensetning:


=== Borgermestre ===
Allan S. Andersen (S) 2018–
Henrik Zimino (S)     1994–2017
Torkild Feldvoss (S)  1970–1993


== Referanser ==


== Eksterne lenker ==
Offisielt nettsted 
(en) Tårnby Kommune – kategori av bilder, video eller lyd på Commons
København lufthavn, Kastrup

København lufthavn, Kastrup (dansk: Københavns Lufthavn, Kastrup) (IATA CPH, IATA EKCH) er Nordens største lufthavn og ble grunnlagt i 1925 som Kastrup Lufthavn. Flyplassen kjennetegnes gjerne som et knutepunkt for internasjonal flytrafikk innad i Skandinavia. Navnet Kastrup er fra kirke- og landsbyen Kastrup som er avledet av mannsnavnet Karl, som var et svært utbredt personnavn i eldre dansk. Flyplassen ligger på Amager i Tårnby kommune, 8 kilometer sørøst for Københavns sentrum. I 2014 satte flyplassen rekord med 25,6 millioner passasjerer, av disse var 23,6 millioner utenrikspassasjerer.
I 1939 ble den opprinnelige terminalbygningen «Træslottet» erstattet av en ny terminal tegnet av arkitekt Vilhelm Lauritzen samtidig som navnet ble endret fra Kastrup lufthavn til Københavns lufthavn. Lufthavnen ble tildels bygget ovenpå landsbyen Maglebylille, som nå ikke lenger finnes. I dag består lufthavnen av tre nye terminaler: Terminal 1 til innenriksflygninger og terminal 2 og 3 til utenriksflygninger.
Københavns lufthavn drives av selskapet Københavns Lufthavne A/S som også driver Roskilde lufthavn.
SAS bruker Københavns lufthavn sammen med Arlanda lufthavn og Oslo lufthavn Gardermoen som sine primære huber i Skandinavia.


== Flyselskaper og destinasjoner ==


=== Passasjerdestinasjoner ===
Sortert etter flyselskap:

Sortert etter destinasjon/land:


== Transport til og fra flyplassen ==
Det finnes lokale bussruter, ekspressbusser, tog med Danske Statsbaner, SJ og Øresundstog, og Metro


== Se også ==
Største flyplasser i Norden


== Referanser ==


== Eksterne lenker ==
(da) Offisielt nettsted 
(en) Copenhagen Airport – kategori av bilder, video eller lyd på Commons 
(en) Københavns Lufthavn – galleri av bilder, video eller lyd på Commons 
 København lufthavn, Kastrup hos Wikivoyage